Alexandru Dimitrie Xenopol

Alexandru Dimitrie (Alexander Demetrius) Xenopol (23. maaliskuuta 1847 Iași, Moldova – 27. helmikuuta 1920 Bukarest, Romania) oli romanialainen historiantutkija.

Xenopol opiskeli Berliinissä juridiikkaa ja historiaa. Hän oli vuodesta 1883 historian professori Iașin yliopistossa. Historiallisissa tutkimuksissaan hän keskittyi kahteen pääalaan: romanialaisten historiaan, jossa hän vastoin unkarilaisten historiantutkijoiden näkemystä pyrki korostamaan romanialaisten yhteyttä muinaisen Bysantin vallan aikaisiin roomalaisiin, sekä historian filosofiaan. Molemmilla aloilla hän sai tunnustusta. Xenopolin merkittävimpiä teoksia ovat muun muassa Les Roumains au moyen âge (1885); Istoria Romînilor din Dacia Traiana (1889–1893, myös lyhyempänä laitoksena ranskaksi: Histoire des roumains de la Dacie trajanne, 1890), Les principes fondamentaux de l’histoire (1899), Domnia lui Cuza-Voda (1903).

Lähteet

Aiheesta muualla

Romanialaiset historioitsijat
Professorit
Vuonna 1847 syntyneet
Vuonna 1920 kuolleet